b'\n_START_ARTICLE_\nIssidor\n_START_SECTION_\nLegend\n_START_PARAGRAPH_\nKatoliiklased hakkasid teda taga kiusama. P\xc3\xa4rast kahte \xc3\xb5igusem\xc3\xb5istmist otsustati ta koos 72 \xc3\xb5igeuskliku kristlasega Emaj\xc3\xb5kke uputada, mida 1472. aasta talvel tehtigi.\n_START_SECTION_\nKriitika\n_START_PARAGRAPH_\nKogu Issidori tuntus ja hilisem retseptsioon p\xc3\xb5hineb Liivi s\xc3\xb5ja aegse Pihkva vaimuliku Varlaami koostatud Issidori-legendi pikal variandil, mis p\xc3\xb5hineb muidu suhteliselt tundmatul l\xc3\xbchikesel legendil, mida on t\xc3\xa4iendatud katoliku usu vastase retoorikaga. Varlaami t\xc3\xb6id iseloomustab s\xc3\xb5naohter retoorika ja hoolimatus ajalooliste aktide vastu, oma iseloomult on need kompilatsioonid. Ajaloolistes mittevene allikates puuduvad Issidori olemasolu kohta t\xc3\xb5endid._NEWLINE_Issidor sai tuntuks alles venestusaegse propagandakirjanduse kaudu ja ta oli selgelt poliitiline p\xc3\xbchak. Jurjevi \xc3\xbclikooli rektori Anton Budilovit\xc5\xa1i j\xc3\xa4rgi lunastas preester Issidor Firenze uniooni vastu v\xc3\xb5tnud Kiievi ja kogu Vene metropoliidi Issidori s\xc3\xbc\xc3\xbc ning tema legend on kui valguskiir Vana-Vene linna Jurjevi jaoks. Vene kiriku- ja seltskonnategelased ei varjanud, et Issidori-kultuse sisseseadmine on \xc3\xbcks samm L\xc3\xa4\xc3\xa4nemereprovintside russifitseerimisel.\n_START_SECTION_\nM\xc3\xa4lestuse j\xc3\xa4\xc3\xa4dvustamine\n_START_PARAGRAPH_\nTalle on p\xc3\xbchendatud Valga Issidori peakirik. Samuti on talle p\xc3\xbchendatud Peterburis P\xc3\xbcha Issidori kirik. Tartu Jumalaema Uinumise peakirikus on talle p\xc3\xbchendatud k\xc3\xb5rvalaltar.'